《隔帘听 迟阿秀不即，至为西樵司勋赋》
清代·陈世祥

看绽烛花双蒂，吐瓣人刚到。罗帏笑揭声还悄。悄悄问檀郎，为侬懊恼。

漏尽了。怎和衣、枕头歪靠。忙相抱。檀郎轻笑。试向卿卿道。

如年永夜铜壶杳。听来偏错，故将人搅。未天晓。明朝细和伊表。

作者简介：明末清初江南通州人，字善百，号散木。明学祯举人。入清官知县。有《楚云章句》、《半豹吟》、《园集》、《含影词》、《种瑶草》等。